DA Den Europæiske Unions Tidende C 89/26

Offentliggørelse af en ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2007/C 89/08)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ANSØGNING OM ÆNDRING

RÅDETS FORORDNING (EF) Nr. 510/2006

Ansøgning om ændring i henhold til artikel 9 og artikel 17, stk. 2

»OLIVES NOIRES DE NYONS«

EF-nr.: FR/PDO/117/0374/04.11.2003

BOB ( X ) BGB ( )

Ændring(er), der anmodes om

Rubrik(ker) i varespecifikationen:

Produktets betegnelse Beskrivelse X Geografisk område: Bevis for oprindelse: Produktionsmetode: Tilknytning: Mærkning: X Krav i nationale bestemmelser

Ændring(er):

Geografisk område:

I stedet for »Det geografiske produktionsområde strækker sig over en del af departementerne Drôme og Vaucluse «indsættes »Området for produktion og forarbejdning af olivenfrugterne omfatter følgende kommuner:

— Departementet Drôme: — Canton de Nyons: Arpavon, Aubres, Châteauneuf-de-Bordette, Condorcet, Curnier, Eyroles, Mirabel-aux-Baronnies, Montaulieu, Nyons, Le Pègue, Piégon, Les Pilles, Rousset-les-Vignes, Saint-Ferréol-Trente-Pas, Saint-Maurice-sur-Eygues, Saint-Pantaléon-les-Vignes, Venterol, Vinsobres. — Canton de Buis-les-Baronnies: Beauvoisin, Benivay-Ollon, Buis-les-Baronnies, Eygaliers, Mérindol-les-Oliviers, Mollans-sur-Ouvèze, La Penne-sur-l'Ouvèze, Pierrelongue, Plaisians, Propiac, La Roche-sur-le-Buis, Vercoiran. — Canton de Remuzat: Montréal-les-Sources, Saint-May, Sahune, Villeperdrix — Canton de Saint-Paul-Trois-Châteaux: Tulette

— Département du Vaucluse: — Canton de Malaucène: Brantes, Entrechaux, Malaucène (section AI) — Canton de Vaison-la-Romaine: Buisson, Cairanne, Crestet, Faucon, Puymeras, Rasteau, Roaix, Séguret, Saint-Marcellin-lès-Vaison, Saint-Romain-en-Viennois, Saint-Roman-de-Malegarde, Vaison-la-Romaine, Villedieu. — Canton de Valréas: Valréas, Visan.«

Formålet med ændringen er, at det geografiske område, som oprindelsesbetegnelsen dækker, ikke længere skal omfatte 6 kommuner i departementet Drôme (kommunerne Bouchet, Montbrison-sur-Lez, Montbrun-les-bains, Reilhanette, Rochebrune og Sainte-Jalle) og 2 kommuner i departementet Vaucluse (Saint-Léger-du-Ventoux og Savoillan). Baggrunden for ansøgningen er, at der ikke finder nogen dyrkning sted, og at de geologiske, pedologiske og klimatiske forhold ikke er forenelige med produktion af oliven med oprindelsesbetegnelse.

Krav i nationale bestemmelser:

I stedet for udtrykket »Dekret af 10. januar 1994«indsættes »Dekret om den kontrollerede oprindelsesbetegnelse »Olives Noires de Nyons««.

RESUMÉ

RÅDETS FORORDNING (EF) Nr. 510/2006

»OLIVES NOIRES DE NYONS«

EF-nr.: FR/PDO/117/0374/04.11.2003

BOB ( X ) BGB ( )

Dette resumé indeholder hovedelementerne af varespecifikationen til information.

1. Medlemsstatens ansvarlige myndighed:

Navn: Institut National des Appellations d'Origine Adresse: 51, rue d'Anjou F-75008 Paris Tlf. (33) 1 53 89 80 00 Fax (33) 01 42 25 57 97 E-mail: info@inao.gouv.fr

2. sammenslutning:

Navn: Syndicat Interprofessionnel de l'Olive de Nyons et des Baronnies Adresse: B.P. no 9 F-26110 Nyons Tlf. (33) 04 75 26 95 00 Fax (33) 04 75 26 23 16 E-mail: syndicat.tanche@wanadoo.fr Sammensætning: producent/forarbejdningsvirksomhed ( X ) andet ( )

3. Produktets art:

Klasse 1.6 — Frugter

4. Varespecifikation

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn: »Olives Noires de Nyons«

4.2. Beskrivelse: Olivenfrugterne har en karakteristisk mørkbrun farve, og de har en tykkelse på mindst 14 mm og er let runkne.

5 % af olivenfrugterne kan have en tykkelse på ikke under 13 mm.

4.3. Geografisk område: Produktions- og forarbejdningsområdet omfatter følgende kommuner i departementet Vaucluse:

Departementet Drôme:

— Canton de Nyons: Arpavon, Aubres, Châteauneuf-de-Bordette, Condorcet, Curnier, Eyroles, Mirabel-aux-Baronnies, Montaulieu, Nyons, Le Pègue, Piégon, Les Pilles, Rousset-les-Vignes, Saint-Ferréol-Trente-Pas, Saint-Maurice-sur-Eygues, Saint-Pantaléon-les-Vignes, Venterol, Vinsobres.

— Canton de Buis-les-Baronnies: Beauvoisin, Benivay-Ollon, Buis-les-Baronnies, Eygaliers, Mérindol-les-Oliviers, Mollans-sur-Ouvèze, La Penne-sur-l'Ouvèze, Pierrelongue, Plaisians, Propiac, La Roche-sur-le-Buis, Vercoiran.

— Canton de Remuzat: Montréal-les-Sources, Saint-May, Sahune, Villeperdrix

— Canton de Saint-Paul-Trois-Châteaux: Tulette

Département du Vaucluse:

— Canton de Malaucène: Brantes, Entrechaux, Malaucène (section AI)

— Canton de Vaison-la-Romaine: Buisson, Cairanne, Crestet, Faucon, Puymeras, Rasteau, Roaix, Séguret, Saint-Marcellin-lès-Vaison, Saint-Romain-en-Viennois, Saint-Roman-de-Malegarde, Vaison-la-Romaine, Villedieu.

— Canton de Valréas: Valréas, Visan.

4.4. Bevis for oprindelse: Olivenfrugterne må kun markedsføres under den kontrollerede oprindelsesbetegnelse »Olives Noires de Nyons«, hvis »Institut National des Appellations d'Origine «har udstedt et godkendelsescertifikat på de betingelser, der er fastlagt i de nationale love og forskrifter, som finder anvendelse ved godkendelsen af de olivendyrkningsprodukter, der har en kontrolleret oprindelsesbetegnelse.

Alle aktiviteter, der knytter sig til produktionen af råvaren og klargøringen af olivenfrugterne, skal foregå i det afgrænsede geografiske område.

Hvad angår produktionen af råvaren, skal der ifølge proceduren forelægges:

en markidentifikation i form af en liste over parceller, der er erklæret egnet til produktion af oliven med betegnelsen »Olives Noires de Nyons«, og som opfylder kriterierne for plantningsområde for oliven og produktionsbetingelserne

en høstanmeldelse, der udarbejdes hvert år af hver olivenproducent, som angiver produktionsareal, mængden af producerede oliven i forhold til fastsat ydelse og olivenfrugternes bestemmelsessted (oliemølle, forarbejdningssted).

Hvad angår forarbejdningen, skal der ifølge proceduren forelægges:

en produktionserklæring, der udfærdiges af forarbejdningsvirksomheden, som årligt angiver den samlede mængde forarbejdede produkter

en ansøgning om godkendelsescertifikat, der muliggør identifikation af oplagringsstedet for produkterne og alle de beholdere, der indeholder de omhandlede produkter.

Hele proceduren afsluttes med en analytisk og organoleptisk undersøgelse af hvert enkelt parti, der skal vise, om produktkvaliteten og -typen er overholdt.

Endelig skal hver producent eller forarbejdningsvirksomhed, som har fået godkendelsescertifikat, udfærdige en årlig lageropgørelse.

4.5. Produktionsmetode: Olivenfrugterne er af arten »Tanche «og dyrkes i parceller, der er egnet til olivendyrkning. De høstes fra træerne i november og december og sorteres, og de mindste frugter anvendes til olivenolieproduktion. Afbitringen af olivenfrugterne finder sted efter traditionelle metoder på konservesfabrikker i det geografiske område.

4.6. Tilknytning:

— Olivendyrkningen i regionen går tilbage til meget gammel tid og har været særlig intensiv op til begyndelsen af det 20. århundrede. Tilbagegangen — der især skyldes konkurrencen fra frøolier — har gjort, at olivenproduktionen har fået langt mindre betydning. For at undgå at produktionen helt skulle forsvinde efter den hårde frost i vinteren 1956 gik producenterne sammen for at bevare denne kulturarv, som olivenproduktionen repræsenterer. I en dom afsagt af domstolen i Valence i 1968 blev »Olive Noire de Nyons «en anerkendt oprindelsesbetegnelse

— »Tanche «er en art, som er typisk for regionen, og som passer til det varierede klima. Producenternes viden og vedholdenhed har gjort det muligt at bevare denne traditionelle produktion.

4.7. Kontrolorgan:

Navn: Institut National des Appellations d'Origine Adresse: 51, rue d'Anjou F-75008 Paris Tlf. (33) 01 53 89 80 00 Fax (33) 01 42 25 57 97 E-mail: info@inao.gouv.fr





Navn: D.G.C.C.R.F. Adresse: 59, Bd V. Auriol F-75703 Paris Cedex 13 Tlf. (33) 01 44 97 29 60 Fax (33) 01 44 97 30 37 E-mail: C3@dgccrf.finances.gouv.fr

4.8. Mærkning: Foruden de obligatoriske oplysninger, som mærknings- og fødevarelovgivningen foreskriver, omfatter mærkningen af oliven med den kontrollerede oprindelsesbetegnelse »Olives Noires de Nyons «følgende oplysninger:

betegnelsen »Olives noires de Nyons«

angivelsen »appellation d'origine contrôlée «eller »AOC«. Når navnet på en bedrift eller et mærke indgår i mærkningen adskilt fra adressen, gentages navnet på betegnelsen mellem ordene »appellation «og »contrôlée«.

Disse oplysninger skal samles inden for samme synsfelt og på samme etiket.

De anføres med tydelige og letlæselige bogstaver, der ikke kan slettes, og som er tilstrækkelig store til, at de fremtræder klart i den ramme, hvorpå de er trykt, og tilstrækkeligt store til, at man tydeligt kan skelne dem fra de øvrige påskrifter og tegninger.

(1) EUT L 93 af 31.3.2006, s. 12.